68 
Schwicker Alfréd. 
szigorúbb módszereibe a szakma iránt érdeklődőket. A nagy- 
érdemű tudós kiválóan az oktatás terén kereste és érte el 
sikereinek javarészét; s úgy látszik, hogy ezekben talált elméje 
és kedélye kielégitést. 
Nemzedékek magasabb szellemi életét gazdagítani, szellemi 
tőkéjét gyarapitani, egy hosszú életpályán ily önzetlen fárado- 
zásnak élni. volt nemes ambíciója és azt a letisztult gondol- 
kodást, azt a megnyugvást, mely élte alkonyát bearanyozta a 
munkában és kötelességteljesitésben letelt életjutalmának tekin- 
tette, melyet minden más külső, zajos siker és megtiszteltetés 
fölé helyezett. 
Meghatottsággal gondolok vissza mindig azon mély 
benyomásra, melyet éreztem, amikor Than Károly szigorú 
pontossággal belépett a tanterembe és közel 3UÜ hallgató, mély 
csendben, tiszteletteljesen, bizonyos elfogadással kelt fel a 
csendes és szerény komolysággal belépő tanárt fogadni, nesz- 
telenül figyelve azután a szigorú szakszerűséggel előadott, 
tanulságos kísérletekkel támogatott fejtegetéseire. A szem- 
léleti oktatást szolgáló egyszerű, keresetlen, de meggyőző és 
emlékezetbe vésődő segédeszközök kieszelésében valóságos 
mester volt. Az előadásokra a legnagyobb gonddal és körül- 
tekintéssel készült. Az előadást megelőző órában dolgozó szobája 
zárva volt, akkor senkit nem fogadott. Ha megjelent pontban 
9-kor, derűs, jóságos tekintetével a tanteremmel szomszédos 
előkészítőben, az akadémiai negyedórában meggyőződött könyör- 
telen alapossággal, hogy rendben van-e minden a megnyitandó 
előadásra. Nagyon haragos lehetett, ha valamiben az előadás 
sikerét veszélyeztetve látta. 
A lelki ismeretesség, a tanítónak legszebb erénye ő benne 
valóban testté lön. 
Egyéniségének varázsa még fokozottabb mértékben nyil- 
vánult a laboratóriumi dolgozó helyiségekben, melyeknek láto- 
gatására minden szabad idejét szentelte, oktatva, buzdítva és 
minden iránt lekötelező módon érdeklődve. 
A személyes érintkezés közvetlenségében kilépett különben 
sajátos tartózkodásából és ha egy probléma vagy valamely 
nevezetesebb eredmény lekötötte figyelmét sok élvezetes, ismeret- 
szerzésben gazdag órának emlékét hagyta reánk. 
